
NKV Ch bleibe allhier in der reduction S. Mariæ 
Majoris beym Fluß Vruaica, und habe zum 
Geſellen P. Alphonſum Guttierez, der an ei- 
nem ſchwer⸗Keychen gefaͤhrlich kranck iſt. Wir 
| zwey haben unter uns bey 2600. Indianer 
NE dero viel erſt neulich den Chriſtlichen Glauben 
i angenommen haben. Vnd gewißlich fo vieler 
Seelen ſorg zu tragen / vnd Sie in die Staͤdtlein der Neuglaͤubigen 
auß der Wildnuͤß zu verſamlen / wil groſſen Fleiß und Mühe haben. 

Welches daß man klaͤrer falle / wil ich hier dieſes Volcks Batere 
land Sitten / vnd die Muͤhe / die man mit jhnen hat / wie auch die fünf- 
tige Hofnung / kuͤrtzlich beſchreiben. 

Das Laaigulſche Volck iſt vnter allen Indianiſchen Voͤlckern das 
kleineſte vnd vnnuͤtziſte. Sie wohnen zwiſchen dem Fluß beroana vnd 
Vrraica, vnd fuͤrnemlich nicht weit vom Fluß Ignaila in den Waͤl⸗ 
dern. Dahero Sie dann gemeiniglich Laa iguæ, das ift Waldwoh⸗ 
ner von den Nachbaren genennt worden. Haben jhre aigene Sprach / 
welche nicht leicht zu lernen iſt. Dann wenn Sie reden iſt es als ziſch⸗ 
ten Sie vnd gurgelten / weiß nicht was / vnwoͤrtliches herauß / mehr als 
daß Sie redten / haben wenig Hütten / vnd dieſe noch darzu weit von 
einander: Meiſten wohnens in Hoͤlen / wie das Wild: Bekuͤmmern 
ſich auch ſo wenig vmb einen Vorrath der Speiſen / als das Wild. 
Bauen keinen Acker an; koͤnnen auch kein andere Bauer⸗Kunſt. 
Mit Pfeilen fiſchen fie ; mit Pfeilen jagen ſie. Doch ſchier das gantze 
Jahr leben Sie von rohen Wuͤrmern / Maͤnſen / Omeyſſenund am 
dern Thierlein. Gewißlich ein leichte Kuchell Mit dem Thier Autha, ſo 

wir ein groſſe Beſtien heiſſen / ringen Sie / biß Sie es vmbbringen: 
Da freſſen Sie es. Den Affen koͤnnen Sie auff die Bäumer nad 
klaͤttern vnd nachſteigen / als waͤrens rechte Affen; vnd eſſen Sie gern. 
Haben auch kein Abſcheuen vom Thieger⸗Fleiſch. Wildes Hooͤnig if 
jhr hoͤchſte Luſt / mit deſſen Tranck Sie ſich alfo waͤrmen / daß Sie auch 
nackend wider die Kälte beſtehen koͤnnen. Vnd darmit muntern fie fid 
auch zum Krieg auff. Wiewolen jhr kriegen ſo vnedel iſt / daß es einem 
Anlauf der wilden Thier / als einem Menſchen Streit aͤnlicher feyè. 
Dann weilen Sie alleweil inder Wild nuͤß wohnen / haben Sie es auß 
täglicher Gewohnheit / daß Sie durch die dickeſte Dornſtraͤuch ſo hur⸗ 
tig durch ſchlipffen / als waͤrens wilde Thier. Drumb ſcheints / Sie 
kriechen mehr auff allen vieren / als daß Sie auffn Fuͤſſen Menſchen⸗ 
weiß herein giengen. Vnd auß den Straͤuchen uͤberfallen Sie bey 
nächtlicher weil die Reiſenden / fo ewan dort ſchlafen / vnd erſchlagen 
Sie / nicht ſo auß Rach / oder frembder Guͤtter Begierd / als auß einer 
Wild heit deß Gemuͤths. Vnd tiefe Wildheit heiſſen Sie / gewiß lich 
mit einem ſchoͤnen Namen / einen Krieg / welche weiß zu kriegen Sie 
gewiß von Tiegern / mit welchen Sie täglichen fechten muͤſſen / werden 
gelernt haben. Geben auch kein andere vrſach ihrer Wenigkeit / als wei 
len Sie durch ſtete Anlaͤuff der Tiegern verzehret und gemindert wer⸗ 
den. Das wuͤtten und raſen iſt hre Tugend; ſonſt wiſſen Sie von fei 
ner andern Gemuͤths Zierd. Etliche ſeynd fo abſcheulich vnd miß ⸗foͤr⸗ 
mig / daß Sie fo ähnlich den Affen ſeyn / als den Menſchen fuͤrnemlich 
der Naſen nach / darnach man Sie mit allem recht Affen nennen koͤnte. 
Den meiſten theil / weilen Sie in den Waͤldern wohnen / ſeynd ſie 
bucklecht vnd krumb / alfo baß jhn der Bauch ſchier auff die Erden 
hengt. Doch hats jhr viel / fuͤrnemlich die Weiber / welche im Schat⸗ 
ten gebohren vnd aufferzogen / in der Farb den Europeern nit viel 
weichen. Bey beeden / Mann vnd Weibern / if wenig Vernunft zu 
finden / welche Sie durch vnartliche Speiſen vnd taͤgliche Wildheit 
vnd Freyheit deß Lebens / weilen Sie von Jugend auff zu keiner Ge⸗ 
buͤhr gezogen / nichts wider jhren Willen thun / alfo verdunckeln vnd 
verſehren / daß Sie von der Wilden Thieren Art vnd Sitten kaum 
einen Finger breit abweichen. Die Weiber bedecken ſichvom Guͤrttel 
biß auff die Knie mit Neſſeln / die Sie zuvor / gleich wie den Flachs / 
einweichen vnd roͤſten / vnd mit den Fingern brechen vnd kaͤmpeln / 
nacher wie ein Netz zuſammen knuͤpffen. Die Maͤnner haben keine 
Kleider. Mit kleinen Haͤuten bedecken * fich etwas / doch daß ſchier 

alles an jhnen bloß bleibe. Vnd wie wol Sie nackend ſeyn / ſeynd ſie 
doch am gantzen Leib ſo erhaͤrtet / daß Sie vnverleizt vnd vnerſchrocken 
durch die Dornſtraͤuch durch wiſchen. Argwohns halber haben Sie 
ſchier keine Luſt / daß man jhnen was zutrage ; ſondern was jhnen jhre 
Erde traͤgt / wie Vngeſchmack es jmmer waͤre / das machen Sie jhnen 
durch den täglichen Gebrauch lieblich vnd angenehm. Die auß jhnen 
gefangen werden / werden ſchwaͤrer haimlich / als das Wild ſelbſten. 
Man hats zu Zeiten geſehen / daß Sie auch in eyſerne Baͤnder gebiſ⸗ 
ſen / vnd wie die Vnſinnigen vmbs Maul gejaͤſcht haben. Ja die Kin⸗ 
der ſelbſten koͤnnen kaum der Geſellſchaft gewohnen / vnd heimlich 
werden. Wenn mans inn Baͤndern ließ / ſturben ficin kurtzer Zeit / 
gleich wie die Fiſch auſſer dem Waſſer. Mit dieſen hatten zu vor die 
Pe ruaneſer / ehe fie ſich zu Chrifto begeben / alleweil ein Krieg und eine 
Feindſchaft: Dero diß bey beeden die meiſte vrſach war / weilen einen 
jeden alſo nach ſeines Feinds Fleiſch geluͤſtet / gleich wie die Jaͤger nach 
dem Wilpret; vnd daß Sie die Gefahr von jhnen abwenden / gleich 
wle die Euro peer darumb die Woͤlff toͤdten / daß Sie jhnen nicht fcha- 
den. Aber die Laaiguæ empfinden es fo hefftig / wenn Sie uͤberwun⸗ 
den werden / daß Sie auch / wenn Sie gleich zu Zeiten von den Sein, 
den wiederumb frey gelaſſen werden / we der eſſen woͤllen / noch auch die 
Wunden verbinden laſſen. Vnd ſchwerlich hat mans von etlichen er⸗ 
halten / daß Sie nur leben wolten. Weiter wie in dem Staͤdtlein 
Ignaiſa def: Reviere S. Marie Majoris (wo ich jetzt bleibe) der 
P. Claudius einen Juͤngling auß dieſer nation gefunden / hat er jhn 
erkaufft vnd bey jhm aufferzogen (deſſen gebrauch ich mich jetzt zu ei⸗ 
nem Dolmetſcher) dieſer Meinung / daß Er die Guaiaguiſche Sprach 
vnd die Chriſtliche Lehr lernete / vnd nachervor einen Dolmetſcher bey 
feinen Landsleuten von den Patrıbus koͤnte gebraucht werden. Es 
ift nach dem Wunſch angangen. Dann als die Laaiguæ geſehen / 
daß fie nicht mehr / ſind ſich die Guaiaguier / vnſere Neuglaubige / den 
frembden Priſtern vnterworffen / von dieſen ſo angefochten und zum 
Tod geſucht worden / iſt etliche auß jhnen ein Luſt und Begierd ankom⸗ 
kommen / etwas naͤher der Chriſten ſachen zu beſehen. Darumb ſeynd 
ihrer etliche auß jhren Hoͤlen herauß gekrochen / vnd vnterm ſchein ihre 
Wahr zu verhandeln / auffm Schiflein an die nechſte Staͤdtlein deß 
Reviers S. Mache Majoris angelanget / wo Sie durch ein Dolmet⸗ 
ſcher angefangen jhre Waͤhrlein zu verhandeln. Doch hat mans end⸗ 
lichen kaum von jhnen erhalten / daß ſich jhr Caziquus mit and ern 
vieren 


vieren ins Staͤdtlein einlaſſen vnd die Jeſuiter begruͤſſen wolte / worzu 
nicht wenig geholfen jen Juͤngling / welcher beyn Patribus durch dero 
Frenndligkeit ſchon ein wenig der Gemeinſchaft mit den Frembden ge. 
wohnt ware. Wie Sie nun ins Staͤdtlein kommen / entſetzten Sich 
diefe Waldwohner vnd vernarreten ob allem / was jhn vnter die Augen 
kam. Die Haͤuslein von Leim vnd Stroh ſahen fie an / wie die Bauer 
in Europa die prächtige Koͤnigl. Palaͤſt / wenn Sie zum erſten in die 
Staͤdt kommen. Di: Zuſeher vnterdeſſen ſtunden herumb micht ohne 
Forcht. Dann fie hattenvernommen / daß ſolche wilde Leut vnverſehens 
das Raſen ankaͤme 7 vnd wenn man meinte / fie wären gang heimlich 
worden / da fielen Sie / wie wilde Thier / die vmbſtehenden an. Drumb 
lanſchten Sie auff alle jhre Geberden / vnd ſchickten fich ſchon mit den 
Ferſſen auffn Sprung vnd Flucht. Es hatte aber keine Noth. Dann 
vnſere battes wie fie ſahen / daß bey dieſem Volck mit Vernunfft wenig 
zu richten waͤre / haben Sie fich mit reiffem Rath zu Goͤttlicher Huͤlff 
geſchlagen. Haben alfo den Gaͤſten ein reliquiarium, darinne ein 
Beinlein vom H. Francifco Xaverio war / gewieſen / damit Sie die 
Huͤlff deß Apoſtels der Indianer ſpuͤren moͤchten. Kaum hatten die 
Barbaren das reliquiatium ange ruͤhret / da fie alsbald das Geſicht 
veraͤndert / zum Zeichen def veraͤnderten Gemuͤths / vnd haben ſich ſo 
freundlich geſtelt / daß Sie auch verſprochen / ein andermal wieder zu 
kommen / vnd jhren Landsleuten zu erzehlen / was Sie geſehen haͤtten. 
Darauff hoͤreten die Wilden gar begierig zu / wie man mit jhnen von 
Goꝛx ond Goͤttlichen ſachen redte. Vnd gaben mit dep Angeſichts 
Froͤligkeit vnd der Begierd zu hören gnugſam zu verſtehen / Gott hätte 
ihr Hertz zum Gutten beruͤhrt. Drumb namen Sie auch / hindan ge⸗ 
ſetzt allen Argwohn / von den Haͤnden der Patrum, die Speis nicht bn 
gern an. Eines ſchmertzte die Patres , daß Sie weder jhre Sprach 
kunten noch auch der Dolmetscher fo geſchicktwar / daß Sie durch jhn 
ihre Gedancken recht fuͤbbringen moͤchten. Weilen jhn aber wol bes 
wuſt / daß ſich die Hertzen durch die Wolthaten neigen laſſen / waren ſie 
darob / daß Sie ſich durch allerhand Gutthaten vmb Gunſt vnd 
Freundligkeit bey den Wilden bewurben. Drumb haben die Patres 
alle freygebig beſchencket / vnd fir alle Freuden⸗ vnd Feſt⸗ Spiel ſehen 
laſſen. Artlich wars / daß fir ſich ob dem Glocken ⸗Klang / gleich wie ob 
einem Donner ſchal entſetzten. Es nam Sie wunder / wie ein ſo klei⸗ 
hes ding fo klar reden kunte. Noch laͤcherlicher wars / die wilde Leut / 
fo nur deß Tiegers Brillens gewohnet waren / auff ein vnerhoͤrte Mu⸗ 

ſick⸗Kunſt auff hupffen vnd den Buͤblein der Neuglaubigen / ſo vor jh⸗ 
nen nach dem Seiten⸗Spiel tantzeten / offentlich nachtatzen zu ſehen. 
Bnd damit man fehe jhre euſerſte Wildheit: Eben wie Sie mit den 
Patribus rebten vnd converſiiten / eben in dem Ort / wo ein jeder war / 
ohne allen abtrit / lͤhreten fie den Leib auß. Vnd das ſeynd jhre Ce- 
remonien vnd Hoff⸗Sitten / fo Sie bey der Converſation vnd tane 
gen / die Männer fo vnverſchaͤmt / als die Buben zu treiben pflegen. 
Du moͤchſt meinen / Sie haͤtten die Schamhafftigkeit vnter / mit / vnd 
von den Hunden gelernet. Wie Sie aber heim wolten / haben jhnen 
die Parres jhr Schifflein / darauff fie fahren ſolten / mit Blumen vnd 
Baͤumern aufs beſte zieren laſſen / damit Sie etwan die wildeſte Leut 
mit allen Dienſten / wie Sie nur wuͤſten vnd koͤnten / zum Glauben lock 
ten: Vnd alſo find fie eben den Tag nach gutter hinderlaſſener Hoff⸗ 
nung ihrer Wiederkunfft / wieder fort. Von der Zeit an haben die Pa. 
tres keine Gelegenheit dieſem Volck Gutes zu thun vꝛrabſaumet. Bnd 
bif wijfen die Barbaren gar wol. Dann wie es kundbar worden / daß 
etliche Inwohner auß einem Staͤdtlein deß Reviers S. Mariæ Ma- 
joris, feindlicher alter weiß nach / in der Laaiguen Graͤntzen eingefal⸗ 
len waͤren / haben Sie vnſere Patres in ſcharffe Straff gezogen. 
Demnach iſt v. Petrum Aluarum ein neuer Eyffer ankommen / 
der Laaiguen Land zu durchſtreichen vnd den Christlichen Glauben 
dem wilden Volck zu predigen. Darumben Er ſich dann mit Vrlaub 
P. Petri Pomarı als weiland Obern derſelben misſionen / jetzt aber 
beruͤhmten Marters / auß Acavaia, einem Staͤdtlein der Neuglaubi⸗ 
gen / mit etlichen Indianern auff den Weg macht; vnd nach dem Er 
bber den Fluß banana geſegzt / gehet er ein in die dickeſte vnd niemanden 
durchgaͤngige Wälder / als den Tieger thieren / vnd dringt durch mit 
ſolcher Macht / daß Er auch in kuͤrtze fein Geiſtliches Kleid vnter den 
Doͤrnern muſſen im Stich laſſen / vnd kaum mit Hoſen vnd Wam⸗ 
mes durchkommen iſt / groſſe Vngelegenheiten vnd Gefahr hat er auff 
dieſer Reiß außgeſtanden. Durch die Fluͤß in Kleidern biß an Halß 
muſte er offt durchwaden; durch Pfuͤtzen im Regen durchſetzen; dort 
ſchlaffen / wo viel Tieger⸗Spur vnd Stuck von zerriſſenen Menſchen 
zu finden. Nach neun Tagen endlichen iſt der feine Seelenjaͤger zu der 
wilden Leuten Hoͤlen angelanget / wo er mit jhnen durch einen Dol⸗ 
metſcher gehandelt / vnd fo viel zu wegen gebracht / daß jhrer 18. (mehr 
waren jhr nicht beyfammen ) haben wollen Chriſten werden / vnd mit 

fen. Dann alſo waren Sie wegen fo groſſes Anlauffs von Tiegern bes 
ſtuͤrtz vnd erſchrocken / daß Sie auch verzweifelt / ſie koͤnten ſich in die 
laͤnge in dieſer Wildnuͤß der Tiegern erwehren. Erzehlten auch / wie 
gleich / ehe der Pater ankommen / jhrer zwey von Tiegern waͤren zerriſ⸗ 
fen worden vnd drey Weibervom Heydechſen⸗biß vmbkommen. Bnd 
wie der Pater omb die Nachbarn fragte hat Er ſchier dif vemommen. 
Es waͤre vnlaͤngſt zu jhnen kommen Veagovius, ein abgefallener 
Chriſt / vnd haͤtte viel Laaig ven uͤberredet / ſie ſolten jhm folgen. Härte 
Sie auch dapin geführt / wo keiner leicht hinkoͤnte / als die Waldwoh⸗ 
nerſelbſten. Es wäre keine Bahne die Berg waͤren gaͤch / abſchuͤſſig 
es waͤre alles voll der Tieger vnd der Anthen; koͤntens auch nit recht 
wiſſen / wo fie fich aigentlich geſetzt hätten. Darauff ſchickt ſich der Pa- 
ter Alvarus wieder zu Haus. Dann die Kraͤfften / die er mit wilden 
Beeren vnd Kraͤutern ſtuͤtzte / hatten ein zimlichs abgenommen. Mas 
chet ſich alſo auff mit ſeinem Raub zuruck / mit gleicher oder auch noch 
groͤſſer Muͤhe vnd Beſchwerde. Er gienge ſchier barfuß vnd vnbekleidt 
wegen vieler Baͤch vnd Fluͤß / ſo durch zu waden oder durch zu ſchwim⸗ 
men waren. Dannenhero jhm offt vor Kälte ſehr vbel war / vnd die 
Knie begunten ſchier alleweil zu ſinckẽ. Ja weilen jhn das ewige Durch» 
ſchlipffen durch die Straͤuch gang matt gemacht / fiel er offt gar darnic 
der / wo es ſehlipfferig oder hart zu gehen war / welches er nicht allein 
mit geduldigem / ſondern auch mit gantz vnd gar in Gott ſchwebendem 
Gemüt gern uͤbertruge. So hoch hielte Er feinen Raub! Endlichen 
wie Er drey Wochen auff der Reiſe geweſen / vnd dero Beſchwernuͤſ⸗ 
fin kaum uͤberſtanden / iſt er gantz abgemattet / wieder gen Acauaiam 
mit allen ſeinen Geſellen ankommen; vnd weilen ers auß der Erfahr⸗ 
nüß hatte / daß die Laa guen, wenn Sie auß jhren Hoͤlen herauß ger 
zogen werden / wie die Fiſch auſſer jhrem Element bald vergehen / hat 
er nicht lang feyern / ſondern bald verſuchen wollen / wie Sie doch die 
Chriſtliche Lehr annehmen wuͤrden. Befand derhalben jhre Gedacht⸗ 
nuͤß gar ſchwach vnd ſtumpf den Verſtand. Doch weilen er ſich der 
Goͤttlichen Guͤtte erinnerte / welche beybe Menſchen vnd Biche gern 
helffen wil; drumb fragt er ohne Verzug alle vnd jede / ob Sie die Gått 
liche Geheimnuͤſſen glaubten? Ind wie Sie ſagten / ſte glaubtens / tauff⸗ 
te er Sie mit jhrem Willen darauff. Vnd ſihe / nicht laͤngſt darnach 
ſterben ſie alle. Weß wegen ſich b. Alvarus hoͤchlich erfreuet / allwei⸗ 
len ſeine Garbe wuͤrdig geweſen / daß Ste in die himliſche Scheuer 
einge fuͤhret wurde. Von der geit an iſt man nie zu den Laaiguen fome 
men / 

men / als diß Jahr. Dann wie die Moͤrdet / Mammalneken / Sie zu 
vertreiben ankommen / vnd man ſich befoͤrchtete / daß Sie nicht etwan / 
nach dem Sie mit jhnen fertig worden / auff die Neuglaubige einen 
Einfall thaͤten / ſeynd bey ooo Paraneſer mit a. patribus verloffenen 
Mergen dahin gezogen. Vnd en hat ſich wol getroffen / daß Sie eben 
zn der Zett in der Laaigven Waͤlder kommen / wie die Moͤrder / Mam⸗ 
malucken / diß Volck wegtreiben wolten. Drumbgreiffen die vnſrigen 
zur Wehr; verjagen die Mörder vnd erloͤßen bey oo Laaiguen auß 
der Dienſtbarkeit / vnd führen Sie mit surtem Raub von Moͤrdern 
mit ſich in die Staͤdtlein der Neuglaubigen. Dieſes Haͤuflein hat der 
p. Superior uͤber alle dieſe misſionen dem Staͤdtlein zu geaignet / 
worinne ich verbleibe / vnd Sie mir anbefohlen. Dieſen bin ich auf zwey 
Tag Raiße entgegen gezogen mit Roͤſſern vnd Wagen / vnd habe Sie 
alle geſund mit meiner groſſen Freude eingeholet vnd heimbracht. Es 
war luſtig zu ſehen / wie fie ſich ob allem / was fie ſahen / entſetzten. 
Dann Ihr Lebetage hatten Sie kein Roß / Wagen / Ochſſen geſehen / 
nichts mit einem Wort / als hre Wälder. Sie meinten / glaube ich / 
daß wir in Schuhen geboren wurden. Dann mit groſſer Verwunde⸗ 
rung begriffen Sie vnſere Schuh vnd Struͤmpff. Verloffene 4. Mo⸗ 
nat habe ich ſte wol tra iret vnd mit Gutthaten / wid er alles verhoffen / 
ſo heimlich gemacht / daß Sie ſchon vnſern Neuglaubigen nicht ſehr 
vnaͤhnlich ſeyn. Ich handle mit jhnen durch den Dolmetſcher / deſſen 
oben gedacht; mit deſſen HALF ich mir einen kleinen Catechiſmum ge⸗ 
macht habe. Diß Volck befinde ich daß es in ſeiner Sprach kein 
Wort hat / mit welchem Go xx oder die Seel deß Menſchen koͤnte ge⸗ 
nandt werden. Haben kein Opffer / keine Goͤtter. Darumb glauben 
Sie auch vnbeſchwert / was vns onfe Glaubvon Gottlehret. Bißhers 
ſeynd jhr nur dreye erwachſene vnd 4. Buben geftorben ; doch nicht 
ohne die Tauff. Die uͤbrigen befinden fich bey gutter Geſundheit / wel⸗ 
che mich alle gebeten / ich wolte doch in jhr Land ziehen / vnd die übrigen 
ihres Volcks auch abholen. Welches mich bewegt / daß ich von meinen 
Obern ſelbige misſion inſtaͤndig begehret habe. So ich auch endlichen 
erlanget. Werde mich alſo wils Gott / den nechſten de ptember auff⸗ 
machen vnd ſchier mit 60. Neuglaͤubigen dahin ziehen. Sie moͤchten 
etwan bey oo. francoͤſiſche Meilen von pinnen abgelegen ſeyn. Auf 
Iguaiſa in Paraquaria Anno 1651. 


= O 


